Tolong jelaskan mengenai Nepotisme vs Kronisme dari Nepotisme dan kronisme dalam sistem demokrasi Malaysia dalam bahasa melayu

Unsur nepotisme dan kronisme di dalam sistem demokrasi Malaysia

Sektor politik Malaysia telah termakan perangkap oleh situasi di mana ahli keluarga dan rakan rapat ahli politik berpengaruh telah dilantik ke jawatan utama dalam kerajaan, institusi awam, dan syarikat milik negara. Kecondongan nepotisme ini membolehkan mereka yang berkuasa mengukuhkan pengaruh mereka dan mengekalkan kawalan terhadap sumber-sumber, seringkali dengan merngorbankan kepentingan sejumlah besar rakyat marhaen.

Satu contoh ketara tentang nepotisme dalam politik Malaysia adalah kewujudannya sebuah dinasti politik. Ahli keluarga kepada ahli politik yang berpengaruh dan terkemuka sering dinaikkan ke jawatan berpengaruh, termasuk jawatan menteri atau jawatan tinggi dalam parti politik. Kuasa dan kekayaan yang dikumpul dalam dinasti politik ini menyuburkan rasa berhak, yang boleh menghalang mobiliti sosial dan mengehadkan pelaung bagi individu yang berbakat dan berkebolehan yang bukan berasal daripada golongang elit yang mempunya hak istimewa tersebut.

Sementara itu, amalan kronisme di Malaysia sering dikaitkan dengan memberi keistimewaan kepada sahabat rapat, rakan kongsi perniagaan, atau penyokong apabila melaksanaan alokasi sumber, kontrak, tender mahupun peluang mengembangkan ekonomi. Ianya sering dikaitkan dengan penyerahan projek kerajaan atau kontrak individu yang berkaitan secara politik, tanpa melalui proses tender terbuka dan bersiang secara adil dan saksama. Hal ini bukan sahaja mengakibatkan penyalahgunaan penggunaan sumber, tetapi juga memupuk budaya rasuah, di mana keuntungan peribadi diutamakan berbanding kepentingan awam yang boleh diraihkan bersama.

Berikut diselitkan antara majoriti parti-parti politik yang mengekalkan dominasi politik anak-beranak, sekaligus dipercayai mengamalkan nepotisme menjelang Pilihan Raya Umum ke-15:

Pakatan HarapanAmalan nepotisme di dalam parti ini dapat dilihat dengan jelas dan tidak dapat diselindung selepas Pakatan Harapan (PH) mengesahkan pencalonan anak-beranak.  Pengerusi PH, Datuk Seri Anwar Ibrahim mengesahkan akan bertanding di kerusi Parlimen Tambun sekali gus menyaksikan pertembungan dengan penyandang yang juga Timbalan Presiden Bersatu, Datuk Seri Ahmad Faizal Azumu.  Sementara isteri Anwar, Datuk Seri Wan Azizah Wan Ismail bertanding di Parlimen Bandar Tun Razak manakala anaknya, Nurul Izzah pula mempertahankan kerusi Parlimen Permatang Pauh.

Pejuang  Budaya sama juga dapat dilihat dalam parti Parti Pejuang Tanah Air (Pejuang) yang menyaksikan bekas Perdana Menteri, Tun Dr. Mahathir Mohamad sekali lagi akan bertanding di Parlimen Langkawi.  Manakala anaknya, Datuk Seri Mukhriz Mahathir selaku presiden parti akan bertanding di Parlimen Jerlun menentang calon Barisan Nasional (BN), Datuk Othman Aziz serta wakil Perikatan Nasional (PN), Dr. Abd. Ghani Ahmad dan calon Pakatan Harapan (PH), Dr. Mohamed Fadzil Mohd. Ali.

DAP  Parti DAP juga tidak ketinggalan dalam amalan nepotisme, sebelum ini kita dapat melihat pengasas parti tersebut iaitu Lim Kit Siang bersama-sama anaknya Lim Guan Eng bertanding pada PRU sebelum ini.  Bagaimanapun, veteran DAP tersebut mengumumkan untuk bersara daripada politik pada Mac lalu dan tidak akan menjadi calon pada PRU15.  Pada PRU kali ini, Guan Eng yang juga pengerusi parti DAP akan bertanding di Parlimen Bagan manakala adiknya, Senator Lim Hui Ying akan bertanding di kerusi Parlimen Tanjong.

WarisanPresiden Parti Warisan (Warisan), Datuk Seri Mohd Shafie Apdal akan mempertahankan kerusi Parlimen Semporna pada PRU15 pada 19 November ini.  Pada masa sama, Mohd Shafie turut menamakan adiknya, Datuk Mohd Yusof Apdal untuk bertanding di Parlimen Lahad Datu yang disandang bekas Menteri Pelancongan, Seni dan Budaya, Datuk Mohamadin Ketapi. Parti Warisan turut mencalonkan adik-beradik untuk mewakili parti tersebut iaitu penyandang kerusi Malim Nawar, Leong Cheok Keng yang kekal bertanding di kerusi itu dan adiknya, Leong Cheok Lung di Parlimen Kampar.